b'\n_START_ARTICLE_\nTula oblast\n_START_SECTION_\nHistorie\n_START_PARAGRAPH_\nFolk har beboet Tula-omr\xc3\xa5det siden oldtiden, p\xc3\xa5vist ved fund af gravh\xc3\xb8je (kurgans) og gamle bopladser. Omr\xc3\xa5det blev beboet af det \xc3\xb8stslaviske stammefolk vjatitjerne, der var h\xc3\xa5ndv\xc3\xa6rkere, drev landbrug og var handelsm\xc3\xa6nd. Dette bekr\xc3\xa6ftes af poster i ejendom registre, der n\xc3\xa6vner en "gammle bos\xc3\xa6ttelser", der ligger p\xc3\xa5 det sted, hvor den lille Tulitsa flod l\xc3\xb8ber ud i Upafloden. For lang tid siden kan indbyggere ogs\xc3\xa5 har forsvaret deres bos\xc3\xa6ttelser mod tatarernes og andre nomadestammers angreb, men historien er tavs om dette sp\xc3\xb8rgsm\xc3\xa5l. Den f\xc3\xb8rste omtale af Tula er fundet i Nikons kr\xc3\xb8nike. Kr\xc3\xb8niken omtaler prins Svjatoslav Olgovitj af Tjernihivs kampagne. Kr\xc3\xb8niken bem\xc3\xa6rker at prinsen, der i 1146 var p\xc3\xa5 vej til Rjasan, passerede gennem en r\xc3\xa6kke bos\xc3\xa6ttelser, herunder Tula, som p\xc3\xa5 det tidspunkt tilh\xc3\xb8rte Fyrstend\xc3\xb8mmet Rjasan.\n_START_SECTION_\nGeografi\n_START_PARAGRAPH_\nTula Oblast ligger i Ruslands centrale f\xc3\xb8derale distrikt i midten af den \xc3\x98steurop\xc3\xa6iske Slette i den nord\xc3\xb8stlige del af det centralrussiske h\xc3\xb8jland med stigninger op til 293 m. Oblasten ligger i steppe og skovsteppe zonen. Tula Oblast gr\xc3\xa6nser op til Moskva oblast, Rjasan oblast, Lipetsk oblast, Orjol oblast og Kaluga oblast.\n_START_SECTION_\nNaturressourcer\n_START_PARAGRAPH_\nOblasten er rig p\xc3\xa5 jernmalm, ler, kalksten og brunkul. Brunkuls depoterne er en del af Moskva kulb\xc3\xa6kkenet.\n_START_SECTION_\n\xc3\x98konomi\n_START_PARAGRAPH_\nTula oblast er en del af den centrale \xc3\xb8konomiske region og et fremtr\xc3\xa6dende industrielt center med metalbearbejdning, maskinfremstilling, kulminedrift og kemisk industri. St\xc3\xb8rre industribyer er Novomoskovsk og Aleksin. Historiske industrier, som v\xc3\xa5benfremstilling, samovarproduktion, og harmonikaproduktion, spiller stadig en vigtig rolle i oblasten._NEWLINE_Oblasten har en veludviklet landbrugssektor, der rangerer som nr. 33 i Ruslands i landbrugsproduktionen. Sektoren omfatter dyrkning af korn (hvede og rug), kartofler, sukkerroer, og gr\xc3\xb8ntsagsdyrkning, kv\xc3\xa6gavl og m\xc3\xa6lkeproduktion.'